CELEX: 62007CA0554
Language: el
Date: 2009-07-16 00:00:00
Title: Υπόθεση C-554/07: Απόφαση του Δικαστηρίου (τρίτο τμήμα) της 16ης Ιουλίου 2009 — Επιτροπή των Ευρωπαϊκών Κοινοτήτων κατά Ιρλανδίας (Παράβαση κράτους μέλους — Φόρος προστιθέμενης αξίας — Οδηγία 2006/112/ΕΚ — Άρθρα 2, 9 και 13 — Οικονομική δραστηριότητα ασκούμενη από το Δημόσιο, τις τοπικές αρχές και άλλους οργανισμούς δημοσίου δικαίου — Απαλλαγή)

12.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/6
            
         Απόφαση του Δικαστηρίου (τρίτο τμήμα) της 16ης Ιουλίου 2009 — Επιτροπή των Ευρωπαϊκών Κοινοτήτων κατά Ιρλανδίας
   (Υπόθεση C-554/07) (1)
   
   (Παράβαση κράτους μέλους - Φόρος προστιθέμενης αξίας - Οδηγία 2006/112/ΕΚ - Άρθρα 2, 9 και 13 - Οικονομική δραστηριότητα ασκούμενη από το Δημόσιο, τις τοπικές αρχές και άλλους οργανισμούς δημοσίου δικαίου - Απαλλαγή)
   2009/C 220/09
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: R. Lyal, M. Alfonso
   
      Καθής: Ιρλανδία (εκπρόσωποι: D. O'Hagan, E. Fitzsimons και N. Travers)
   
      Αντικείμενο
   
   Παράβαση κράτους μέλους — Μη ορθή μεταφορά στο εσωτερικό δίκαιο του άρθρου 13 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ.1) — Απαλλαγή από τον φόρο κάθε οικονομικής δραστηριότητας του Δημοσίου, των οργανισμών τοπικής αυτοδιοικήσεως και των λοιπών οργανισμών δημοσίου δικαίου
   
      Διατακτικό
   
   Το Δικαστήριο αποφασίζει:
   Η Ιρλανδία
   
               1)
            
            
               παραλείπουσα να περιλάβει στην εθνική της νομοθεσία γενική διάταξη προβλέπουσα ότι υπόκεινται στον φόρο προστιθέμενης αξίας οι οικονομικές δραστηριότητες των οργανισμών δημοσίου δικαίου, πέραν του πλαισίου της δημόσιας αρχής·
               παραλείπουσα να περιλάβει στην εθνική της νομοθεσία γενική διάταξη προβλέπουσα ότι υπόκεινται στον φόρο προστιθέμενης αξίας οι οργανισμοί δημοσίου δικαίου όταν ενεργούν ως δημόσια αρχή στην περίπτωση κατά την οποία η μη υπαγωγή τους στον φόρο ενδέχεται να έχει ως αποτέλεσμα αρκετά σημαντικές στρεβλώσεις του ανταγωνισμού ή να ορίσει κριτήρια οριοθετούντα τη σχετική εξουσία εκτιμήσεως του Υπουργού Οικονομικών, και
               παραλείπουσα να περιλάβει στην εθνική της νομοθεσία γενική διάταξη προβλέπουσα υπαγωγή στον φόρο προστιθέμενης αξίας των οργανισμών δημοσίου δικαίου που ασκούν τις δραστηριότητες που απαριθμούνται στο παράρτημα Ι της οδηγίας 2006/112/ΕΚ του Συμβουλίου, της 28ης Νοεμβρίου 2006, της σχετικής με το κοινό σύστημα φόρου προστιθέμενης αξίας, εφόσον οι δραστηριότητες αυτές δεν είναι αμελητέες,
               παρέβη τις υποχρεώσεις που υπέχει από τα άρθρα 2, 9 και 13 της εν λόγω οδηγίας.
            
         
               2)
            
            
               Καταδικάζει την Ιρλανδία στα δικαστικά έξοδα
            
         
      (1)  ΕΕ C 51 της 23.2.2008.